b'\n_START_ARTICLE_\nMisfits In Action\n_START_PARAGRAPH_\nMisfits In Action var en gruppe af wrestlere i WCW, der eksisterede i fra for\xc3\xa5ret 2000 til starten af 2001.\n_START_SECTION_\nBiografi\n_START_PARAGRAPH_\nMisfits In Action (eller M.I.A.) blev f\xc3\xb8dt, da Eric Bischoff og Vince Russo overtog WCW i april 2000. Vince Russo "fyrede" Booker T, Hugh Morrus, Chavo Guerrero jr., Van Hammer og Lash LeRoux. Bag scenerne havde Bischoff og Russo faktisk ingen anelse om hvad de skulle bruge de 5 wrestlere til, s\xc3\xa5 de smed dem i en gruppe sammen. De n\xc3\xa6ste uger dukkede fire af wrestlerne altid op i milit\xc3\xa6r t\xc3\xb8j, og de lavede altid ballade og optr\xc3\xa5dte som rebeller mod Bischoff og Russos system. Booker T hjalp dem ogs\xc3\xa5, og Russo gav dem endnu en chance for at bevise deres v\xc3\xa6rdighed i WCW. Gruppen begyndte at kalde sig Misfits In Action (efter at Russo havde stemplet dem misfits), og optr\xc3\xa5dte i komiske roller som milit\xc3\xa6rfolk.\n_START_SECTION_\nSucces\n_START_PARAGRAPH_\nBill DeMott opn\xc3\xa5ede sin st\xc3\xb8rste succes nogensinde, mens han var medlem af gruppen. Han vandt WCW U.S. titlen to gange, og blev en fan favorit. Ogs\xc3\xa5 Lash LeRoux opn\xc3\xa5ede succes, da han vandt sin f\xc3\xb8rste titel i WCW sammen med Chavo Guerrero jr., nemlig WCW Tag Team titlen.'